b"\n_START_ARTICLE_\nAntic Ajuntament de Tarragona\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici amb tipologia de casa senyorial, amb planta baixa, dos pisos i golfa._NEWLINE_T\xc3\xa9 una gran entrada amb un pati central quadrat i voltat de les corresponents depend\xc3\xa8ncies._NEWLINE_L'escala \xc3\xa9s amb volta que duu cap a la galeria de la planta principal i t\xc3\xa9 un important enteixinat de fusta._NEWLINE_Sota la carcassa moderna t\xc3\xa9 elements medievals. Aix\xc3\xb2 \xc3\xa9s producte de les restauracions dels segles XVII i XVIII._NEWLINE_A la fa\xc3\xa7ana, i sobre el gran portal d'entrada, hi ha una balconada de ferro forjat que servia pels actes p\xc3\xbablics.\n_START_SECTION_\nHist\xc3\xb2ria\n_START_PARAGRAPH_\nEl 1981, sota la direcci\xc3\xb3 de l'arquitecte municipal, el Sr. Baquelaina, es van restaurar les diverses depend\xc3\xa8ncies, apareixent elements tapats durant les reformes dels segles XVII i XVIII. S'han descobert aix\xc3\xad mateix les antigues presons municipals."